CELEX: 62010TN0230
Language: mt
Date: 2010-05-21 00:00:00
Title: Kawża T-230/10: Rikors ippreżentat fil- 21 ta’ Mejju 2010 — Spanja vs Il-Kummissjoni

31.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 209/42
            
         Rikors ippreżentat fil-21 ta’ Mejju 2010 — Spanja vs Il-Kummissjoni
   (Kawża T-230/10)
   ()
   2010/C 209/65
   Lingwa tal-kawża: l-Ispanjol
   
      Partijiet
   
   
      Rikorrent: Ir-Renju ta’ Spanja (rappreżentant: M. Muñoz Pérez)
   
      Konvenuta: Il-Kummissjoni Ewropea
   
      Talbiet tar-rikorrent
   
   
               —
            
            
               tannulla d-Deċiżjoni tal-Kummissjoni C(2010) 1317 finali, tal-11 ta’ Marzu 2010, li teskludi mill-finanzjament tal-Unjoni Ewropea ċertu nfiq imġarrab mill-Istati Membri taħt it-Taqsima ta’ Garanzija tal-Fond Agrikolu Ewropew dwar Gwida u Garanzija (FAEGG), Sezzjoni “garanzija”, tal-Fond Agrikolu Ewropew ta’ Garanzija (FAEG), u tal-Fond Agrikolu Ewropew għall-Iżvilupp Rurali (FAEŻR), fil-parti li hija s-suġġett tar-rikors għal annulament, u
            
         
               —
            
            
               tikkundanna lill-istituzzjoni konvenuta għall-ispejjeż.
            
         
      Motivi u argumenti prinċipali
   
   Dan ir-rikors huwa intiż kontra tnejn mill-korrezzjonijiet finanzjarji effettwati mill-Kummissjoni u huwa bbażat fuq ksur tad-dispożizzjonijiet tar-Regolament tal-Kunsill Nru 2200/96, tat-28 ta’ Ottubru 1996, dwar l-organizzazzjoni komuni tas-suq fil-frott u l-ħxejjex (1), tar-Regolament tal-Kummissjoni Nru 1433/2003, tal-11 ta’ Awwissu 2003, li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 2200/96 dwar il-fondi operattivi, programmi operazzjonali u għajnuna finanzjarja (2), u tar-Regolament tal-Kummissjoni Nru 1432/2003, tal-11 ta’ Awwissu 2003, li jistabbilixxi r-regoli ddettaljati sabiex jiġi applikat ir-Regolament tal-Kunsill (KE) Nru 2200/96 li jirrigwarda l-kondizzjonijiet għall-għarfien tal-organizzzzjonijiet tal-produtturi u l-għarfien preliminari tal-gruppi tal-produtturi (3), invokati mill-Kummissjoni bħala bażi għall-imsemmija korrezzjonijiet:
   
                
            
            
               F’dak li jirrigwarda l-esklużjoni tal-ispejjeż ta’ ġestjoni ambjentali tal-ippakkjar, il-Kummissjoni tinterpreta l-Artikolu 15(5) tar-Regolament Nru 2200/96, u l-Anness I tar-Regolament Nru 1433/2003, fis-sens li, fl-iffissar tas-somma f’daqqa sussidjabbli, l-Istati Membri għandhom jirrispettaw ir-regola li tgħid li jistgħu jiġi ssussidjat biss l-infiq sostnut mill-organizzazzjonijiet tal-produtturi, peress li għandha tintalab prova diretta tal-imsemmija ċirkustanza.
            
         
                
            
            
               Min-naħa tiegħu, ir-Renju ta’ Spanja jqis li, fid-dawl tal-għan u tal-istruttura tal-imsemmija dispożizzjonijiet, mhuwiex meħtieġ li jiġi pprovat li l-unfiq ikun ġie sostnut mill-organizzazzjoni ta’ produtturi. Barra minn hekk, u f’kull każ, li huwa ċert huwa li l-organizzazzjonijiet ta’ produtturi jsostnu l-infiq ta’ gestjoni ambjentali tal-ippakkjar, peress li d-distributuri jpaċu dan l-infiq permezz tal-preżż inqas li jħallsu għal prodotti tal-produtturi.
            
         
                
            
            
               Fir-rigward tan-nuqqasijiet fis-sistema ta’ kontroll għar-rikonoxximent tal-organizzazzjoni ta’ produtturi SAT Royal, il-Kummissjoni tqis li l-projbizzjoni li membru wieħed ma jistax ikollu iktar minn 20 % tal-voti ta’ organizzazzjoni ta’ produtturi għandha tapplika wkoll fir-riġward ta’ persuni fiżiċi li jkunu azzjonisti ta’ korpi li, min-naħa tagħhom, ikunu membri ta’ organizzazzjoni ta’ produtturi. Ir-Renju ta’ Spanja jqis li r-regola prevista fl-Artikolu 14(2) tar-Regolament Nru 1432/2003 tapplika biss fir-rigward ta’ persuni li jkunu membri tal-organizzazzjoni, madankollu mingħajr ma jkun hemm bżonn li tiġi eżaminata l-kompożizzjoni tal-azzjonarjat tal-korpi li jintegraw ruħhom mal-organizzazzjoni ta’ produtturi.
            
         
      (1)  ĠU Edizzjoni Speċjali bil-Malti, Kapitolu 3, Vol 20, p. 55
   
      (2)  ĠU Edizzjoni Speċjali bil-Malti, Kapitolu 3, Vol 39, p. 431
   
      (3)  ĠU Edizzjoni Speċjali bil-Malti, Kapitolu 3, Vol 39, p. 424